Grupperådsmøde – 5. marts 2022 – DDS Cimbrerne, Støvring

1. Valg af dirigent og referent

*Henrik Nyrup blev valgt til dirigent, mens Anita Dybro blev valgt til referent.*

2. Fremlæggelse af bestyrelsens beretning

*Gruppelederens og formandens beretning blev fremlagt af Birgitte, som gruppeleder.*

Kære Spejdere, ledere, hjælpere, forældre og venner.

Så skal der leveres endnu en årsberetning. Jeg kunne starte en lang opremsning af de spejderaktiviteter, der har været i 2022 og 2023 siden sidste grupperådsmøde, men jeg vil bare nøjes med at nævne lidt fra de forskellige måneder – noget af det er typisk spejderaktivitet, og noget er nok mere uvanligt.

Marts – Der afholdes grupperådsmøde, hvor gruppelederen kan konstatere, at nu er COVID19 overstået, og vi er klar til spejderarbejdet.

April – Sankt Georgs Dag markeres traditionen tro ved Juelstrup Sø. Spejderløftet aflægges af den enkelte foran alle de andre spejdere.

Maj – De mindste grene er rigtige aktive. Familiespejd undersøger Juelstrup Sø rigtig nøje. Over to mødegange blev fanget rigtig mange forskellige små dyr, og så noget rigtig spændende blev sejlet med kano på Juelstrup Sø. Mikroerne hygger sig med overnatning i spejdergårdens sheltere.

Juni – Minigrenen har besøg af Morten Palner, der viser Speed Stacking. Det er kunsten at stable kopper meget hurtigt. En rigtig hyggelig aften, hvor også nogle forældre fik vist deres evner. Troppen går turen mellem Aarestrup og Haverslev, hvor de samler affald.

Juli – Spejdernes Lejr afholdes på Sjælland tæt på Roskilde. Der er langt til Sjælland, og vi deltager ikke med de mindste spejdere. Troppen deltager sammen med Hame Spejderne fra Haverslev, og de har en super tur.

August – Spejder starter igen. Vores stykke bag ved spejdergården er færdig med stammer, sten og planter. Stykke bliver brugt flittigt af alle grene, og det skal nok blive rigtig meget bedre frem over.

September – Forældrene opfordres til at give en hånd med grøn pleje, og i løbet af et par møde aftenen, så får vi luget grusarealet ved bygningerne således at det står rigtig flot.

Oktober – Juniorerne deltager i det tværkorpslige spejderløb Impeesa i Rold Skov. Sammen med ledere står troppen for en post. Det kan i parentes bemærkes, at et par ledere også står i planlægningsgruppen for Impeesa.

Minispejderne bygger flagermusekasser sammen med naturvejleder Søren Risborg, men de bliver ikke sat op i en bunker som forventet. En sjælden skimmelflagermus når at flytte ind.

November – Vi hjælper Lions Club med at sælge kalendere. Vi støtter et godt formål, og skaffer samtidig et godt økonomisk bidrag til spejdergruppen.

December – Mange spejdere benytter måneden til at gå med nissehue og julesokker. Hvad gør man ikke for at få et par nye spejdermærker.

Januar – Minierne tager til deres forældres store glæde – Rengøringsmærket, hvor de lærer om rengøring og at kunne lægge tøjet ordentligt sammen. Mikroerne tager også fat på noget rigtigt vigtigt – de får ”uddannelsen” som refleksbetjente.

Februar – Familiespejd slår katten af tønden. De slår ikke så hårdt, så tønder overlever endnu en gang. Til næste år har tønden således 3-års jubilæum.

Mens spejderne har lavet spejderarbejde, så har bestyrelsen har arbejdet med en række emner –hvor økonomi og energiforhold har været nogle af emnerne. Stemningen har altid være rigtig positiv og det er en fornøjelse af mødes i bestyrelsen.

Vi er blevet færdige med at omdanne af en del af cirkuspladsen fra græsplæne til spejder-område. Der er tale om 4000 m2, der er indrettet med plads til lejrområde, væltede stammer, store sten, buske, blomster m.m. Arbejdet sker i samarbejde med Vild med Rebild.

I ledergruppen har vi løbende snakket om udviklingen i de enkelte grene. Hos grenene er der pt. fyldt op med spejdere hos familiespejd, Mikro og Mini har alle venteliste – og der har i perioder været op til 15 børn på venteliste. Det er selvfølgelig ærgerligt, at vi ikke kan have plads til alle dem som gerne vil gå til spejder, men vi vil gerne kunne have det nære forhold til den enkelte spejder og spejderforældrene.

Vi har fået en ny leder, men vi kan sagtens bruge 3-5 ledere mere, således at der er lidt mere luft i den enkelte gren. Jeg håber meget, at der kommer lidt flere ledere, da det vil gøre dagligdagen lidt lettere.

Jeg vil derfor afslutte min årsberetning med igen at sige stor tak til spejderne for deres glæde og aktivitet hver onsdag aften, til lederne for deres engagement og alle de timer, som de bruger uge efter uge, til bestyrelsen for jeres arbejde med at udstikke retningen for gruppen og tak til forældrene for jeres hjælp og for lån af jeres børn.

Tak til jer alle, som i det forløbne år var med til at gøre DDS Støvring til det, vi er.

3. Fremlæggelse og godkendelse af årsregnskabet for 2022

*På vegne af kassereren fremlagde Henrik regnskabet for 2022.*

*Regnskabet er godkendt og er vedlagt dette referat*

4.-5. Fremlæggelse og godkendelse af justeret budget for indeværende år 2023

*Budgettet er udarbejdet af bestyrelsen på baggrund af regnskabet for 2021 og er uændret fra første version – og er fortsat godkendt*

6. Vedtagelse af kontingent for det kommende år 2023

*Kontingentet fortsætter uændret for 2023*

*Husk, at er nogen presset på økonomien, kan der laves aftale om betaling af kontingent i afdrag eller søges om mulighed for friplads hos kommunen.*

7. Behandling af indkomne forslag

*Der er ikke modtaget forslag*

8. Vedtagelse af udviklingsplan

*Udviklingsplanen udarbejdes af bestyrelsen efterfølgende*

9. Fastsættelse af antal pladser i bestyrelsen

*Fortsætter med samme antal pladser i bestyrelsen som hidtil – men der er plads til flere*

10. Valg til bestyrelsen

*Efter valg består bestyrelsen nu af følgende personer:*

|  |  |
| --- | --- |
| *Bestyrelsesformand* |  |
| *Valgt i 2021* | *Anita Ege Dybro* |
| *Kasserer*  *Blev valgt i 2023* | *Morten Lindequist Køhler (nyvalg)* |
| *Unge* |  |
| *Blev valgt i 2023* | *Tajs Nicolajsen (genvalg)* |
| *Blev valgt i 2022* | *Rikke Wilsted Simonsen* |
| *Ledere inkl. gruppeleder* |  |
| *Valgt i 2022* | *Birgitte Wilsted Simonsen (gruppeleder)* |
| *Valgt i 2022* | *Henrik Nyrup* |
| *Valgt i 2023* | *Randi Gindeberg (genvalg)* |
|  |  |
| *Forældre* |  |
| *Valgt i 2023* | *Kristina Ulrich Sørensen (genvalg)* |
| *Suppleanter*  *Valgt i 2023* | *Rasmus Sørensen (nyvalg)* |

*Pernille Purkær stopper som kasserer i gruppen – vi siger mange tak for indsatsen 😊*

11. Evt. valg af søkyndigt medlem

*Ingen valgt*

12. Valg af revisor og evt. revisorsuppleant

*Sine Skriver er genvalgt*

13. Valg af fem stemmeberettigede til divisionsrådsmødet

*Grupperådsmødet tiltrådte, at den nye bestyrelse kan udpege gruppens fem medlemmer til divisionsrådet, og i den forbindelse også to medlemmer af Kølhøjhus-rådet.*

14. Valg af to stemmeberettigede til korpsrådsmødet

*Grupperådsmødet tiltrådte, at den nye bestyrelse kan udpege gruppens to medlemmer af Korpsrådet.*

15. Eventuelt

*Der mangler stadig ledere til flere grene – så kender man nogen, så giv besked*